OpenLLM-France/wikimedia huggingface dataset:
# Corwin

Corwin és una vila dels Estats Units a l'estat d'Ohio. Segons el cens del 2000 tenia 256 habitants.

## Demografia

Segons el cens del 2000, Corwin tenia 256 habitants, 100 habitatges, i 83 famílies. La densitat de població era de 329,5 habitants per km².
Dels 100 habitatges en un 30% hi vivien nens de menys de 18 anys, en un 70% hi vivien parelles casades, en un 7% dones solteres, i en un 17% no eren unitats familiars. En el 16% dels habitatges hi vivien persones soles el 4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 2,81.
Per edats la població es repartia de la següent manera: un 20,7% tenia menys de 18 anys, un 6,3% entre 18 i 24, un 35,5% entre 25 i 44, un 25% de 45 a 60 i un 12,5% 65 anys o més.
L'edat mediana era de 37 anys. Per cada 100 dones de 18 o més anys hi havia 99 homes.
La renda mediana per habitatge era de 51.875 $ i la renda mediana per família de 50.000 $. Els homes tenien una renda mediana de 28.625 $ mentre que les dones 20.833 $. La renda per capita de la població era de 18.414 $. Aproximadament el 6,8% de les famílies i l'11,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Corwin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Corwin». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Creu de Llaners

La Creu de Llaners, o Creu d'en Llanes, és una creu de terme del municipi d'Avinyonet del Penedès, entre els pobles de les Gunyoles i l'Arboçar, situada dalt de la carena de la serra de les Gunyoles, en el camí que uneix els dos pobles, prop de la font del Cuscó.

## Descripció

Es tracta d'un punt marcat per un amuntegament de pedres de proporcions i acabat irregular que formen un paral·lepípede a sobre del qual hi ha una bola semiesfèrica feta en pedra calcària i a sobre d'aquesta bola una creu de ferro de forja, sense fust, però de braços ornamentats.

## Història

L'existència d'aquesta com d'altres creus a peu de carrerada indueix a pensar en la seva utilització com a mesura de distància d'aquests camins. La benedicció del terme es feia en processó pel maig, arribant fins a la Creu d'en Llanes i allí el sacerdot, encarant-se als quatre punts cardinals, llegia els evangelis: el de sant Joan, a llevant; el de sant Marc, a migjorn; el de sant Mateu, a ponent, i el de sant Lluc, a tramuntana. La creu va ser posada pel mossèn Ramon Casajuana, durant els anys en què va estar a Avinyonet, és a dir entre 1939 i 1946.

## Referències

* 1 2 3 «Creu d'en Llanes/Creu d'en Llaners/Creu del turó de les Llebres». Mapes de Patrimoni Cultural. Diputació de Barcelona.
# Dana Reizniece-Ozola

Dana Reizniece-Ozola (Kuldīga, 6 de novembre de 1981) és una política letona, l'actual Ministra d'Economia de Letònia, dins el segon Gabinet Straujuma, i membre del Saeima. És també una jugadora d'escacs que té el títol de Gran Mestre Femení des de 2001. Reizniece-Ozola està casada amb Andris Ozols, director de l'Agència letona per a la Inversió i el Desenvolupament (LIAA).

## Carrera escaquística

Reizniece ha guanyat el campionat d'escacs femení de Letònia quatre cops, els anys 1998, 1999, 2000, i 2001. Els anys 1998 i 1999 es va proclamar Campionat d'Europa femeni Sub-18.
Dana Reizniece-Ozola ha jugat, representant Letònia, a les següents olimpíades d'escacs:
* El 1998, al primer tauler a la 33a Olimpíada a Elistà (+6 −2 =5);
* El 2000, al primer tauler a la 34a Olimpíada a Istanbul (+6 −2 =5);
* El 2004, al primer tauler a la 36a Olimpíada a Calvià (+6 −5 =0);
* El 2006, al primer tauler a la 37a Olimpíada a Torí (+5 −2 =4);
* El 2010, al primer tauler a la 39a Olimpíada a Khanti-Mansisk (+1 −6 =2);
* El 2012, al primer tauler a la 40a Olimpíada a Istanbul (+6 -3 =1);
* El 2014, al primer tauler a la 41a Olimpíada a Tromsø (+1 -5 =4).
També ha representat Letònia al Campionat d'Europa d'escacs femení per equips:
* El 1999, al primer tauler al 3r Campionat d'Europa femení per equips a Batumi (+5 −4 =0);
* El 2001, al primer tauler al 4t Campionat d'Europa femení per equips a León (+1 −4 =2).
* El 2011, al primer tauler al 8è Campionat d'Europa femení per equips a Porto Carras (+4 −3 =2).

## Carrera política

Dana Reizniece-Ozola és membre del partit Unió de Verds i Agricultors i ha estat membre del 10è i 11è Saeima (parlaments letons). Va començar el seu actual mandat el 17 d'octubre de 2011.

## Referències

* 1 2 «Dana Reizniece-Ozola - ekonomikas ministre» (en letó). Ministry of Economics. Arxivat de l'original el 2015-04-04. [Consulta: 6 febrer 2015].
* 1 2 «Nota biogràfica de Dana Reizniece-Ozola» (en anglès). Chessgames.com. [Consulta: 8 abril 2015].
* ↑ Wojciech Bartelski. «Women's Chess Olympiads: Dana Reizniece». OlimpBase. [Consulta: 20 octubre 2011].
* ↑ http://results.chessolympiadistanbul.com//tnr77682.aspx?art=20&fed=LAT&lan=1&flag=30 Arxivat 2012-08-30 a Wayback Machine.
* ↑ Wojciech Bartelski. «Campionat d'Europa d'escacs femení per equips: Dana Reizniece» (en anglès). OlimpBase. [Consulta: 20 octubre 2011].
* ↑ http://chess-results.com/tnr57855.aspx?art=9&lan=1&turdet=YES&flag=30&snr=75
* ↑ «Dana Reizniece-Ozola - The 11th Saeima of the Republic of Latvia» (en anglès). Titania.saeima.lv. [Consulta: 20 octubre 2011].

## Enllaços externs

* Dana Reizniece-Ozola. Fitxa a chesstempo.com
# Deniz Hakyemez

Deniz Hakyemez Çetinsaraç (Istanbul, 3 de febrer de 1983) és una jugadora de voleibol turca. En la seva carrera professional va jugar per clubs com ara Vakifbank, Galatasaray SK, BJK i Eczacıbaşı d'Istanbul, Arkas SK d'Esmirna, Bolu Belediyespor de Bolu, İdmanocağı de Trabzon i Anakentspor de Samsun. També juga a la selecció nacional turca. Filla de Doğan Hakyemez, exjugador de bàsquet turc, Deniz Hakyemez està casada amb Erkay Çetinsaraç des del 2010.

## Referències

* ↑ «Galatasaraylı Voleybolcu Deniz: Kupayı Ülkemize Getirmek İstiyoruz» (en turc). [Consulta: 27 abril 2020].
* ↑ «Kadın Voleybol Takımı - Arkas Spor Kulübü». Arxivat de l'original el 2020-02-21. [Consulta: 27 abril 2020].
* ↑ Tasarım, bolu ekspres gazetesi, Piskevit. «Bolu Ekspres» (en turc). [Consulta: 27 abril 2020].
* ↑ «Deniz Hakyemez'den ömürlük imza» (en turc). [Consulta: 27 abril 2020].

## Enllaços externs

* Deniz Hakyemez a FIVB (Federació Internacional de Voleibol
# Ringsted

El municipi de Ringsted és un municipi danès situat al centre de l'illa de Sjælland i abastant una superfície de 295 km². Amb la Reforma Municipal Danesa del 2007 va passar a formar part de la Regió de Sjælland, però no va ser afectat territorialment.
La ciutat més important i la seu administrativa del municipi és Ringsted (20.575 habitants el 2009). Altres poblacions del municipi són:
* Jystrup
* Gyrstinge
* Ørslev
* Kværkeby Stationsby
* Kværkeby
* Nordrup
* Ortved
* Vigersted
* Vetterslev
* Høm
* Sneslev
* Farendløse
* Fjællebro

## Consell municipal

Resultats de les eleccions del 18 de novembre del 2009:
| Partit | vots | % vots |
| Socialdemokratiet | 4413 | 27,6 |
| Det Radikale Venstre | 798 | 5,0 |
| Det Konservative Folkeparti | 1041 | 6,5 |
| Socialistisk Folkeparti | 1922 | 12,0 |
| Liberal Alliance | 281 | 1,8 |
| Dansk Folkeparti | 2258 | 14,1 |
| Liberal-Socialisterne | 4 | 0,0 |
| Venstre | 4782 | 29,9 |
| Enhedslisten - De Rød-Grønne | 484 | 3,0 |

### Alcaldes

| Alcalde | Període | Partit |
| Niels Ulrich Hermansen | 1-1-2007 a 31-12-2009 | Venstre |
| | 1-1-2010 a 31-12-2013 | |

## Referències

* ↑ (danès) Resultats eleccions municipals a Ringsted
# Aguapanela

L'aguapanela, papelón (a Veneçuela) o agua dulce (a Costa Rica) és una beguda pròpia d'Amèrica Llatina. Es prepara amb panela, un producte solidificat que s'obté a partir del suc de la canya de sucre. Si bé existeixen diverses receptes d'aguapanela a Amèrica del Sud, és especialment popular a Colòmbia, i a gran part de Veneçuela i el Brasil, on es pren com a refresc fred amb llimona espremuda, o bé calenta com a base o alternativa a la xocolata calenta o amb el cafè.

## Preparació

L'aguapanela es prepara raspant trossos de panela, submergint-los en aigua i remenant-los fins que es dissolen del tot. La beguda se serveix calenta o freda, i sovint s'hi afegeix un rajolí de llimona o llima. En algunes regions de Colòmbia i Veneçuela, el cafè i la xocolata de vegades es preparen amb aguapanela en comptes d'aigua i sucre.
S'afirma que l'aguapanela té efectes beneficiosos sobre la salut, basats en la creença que conté més vitamina C que el suc de taronja o tants minerals com una beguda isotònica. També per la creença popular que és una beguda que ajuda al tractament del refredat.
L'aigua de panella ha evolucionat de ser una beguda consumida per la classe treballadora a ser de consum comú en moltes cafeteries de Colòmbia.

## Referències

* ↑ «Diccionario Cucutoche». cucutanuestra.com. [Consulta: 8 setembre 2023].
* ↑ «La aguapanela» (en español). Semana, 24-06-2006.
* ↑ «Aguapanela: The Truth». Colombia Reports, 12-03-2009.
* ↑ «Aguapanela con Limón (Sugarcane Lime Drink)» (en anglès americà), 25-04-2016. [Consulta: 17 març 2025].
* ↑ «Agua de panela» (en castellà). Colombia.com. [Consulta: 20 maig 2020].
* ↑ «Aguapanela o agua de panela: la bebida colombiana más versátil para tomar caliente o bien fría» (en castellà), 03-04-2024. [Consulta: 17 març 2025].
* ↑ «Aguapanela, la receta de la popular bebida colombiana» (en castellà). [Consulta: 17 març 2025].
# Notàrctids

Els notàrctids (Notharctidae) són una família extinta de primats primitius.

## Classificació

* Família Notharctidae
** Subfamília Cercamoniinae
*** Gènere Anchomomys
*** Gènere Agerinia
*** Gènere Buxella
*** Gènere Djebelemur
*** Gènere Donrussellia
*** Gènere Europolemur
*** Gènere Mahgarita
*** Gènere Mazateronodon
*** Gènere Nievesia
*** Gènere Panobius
*** Gènere Periconodon
*** Gènere Pronycticebus
** Subfamília Notharctinae
*** Gènere Cantius
*** Gènere Copelemur
*** Gènere Hesperolemur
*** Gènere Notharctus
*** Gènere Pelycodus
*** Gènere Smilodectes
# Foyil

Foyil és un poble dels Estats Units a l'estat d'Oklahoma. Segons el cens del 2000 tenia 234 habitants.

## Demografia

Segons el cens del 2000, Foyil tenia 234 habitants, 97 habitatges, i 68 famílies. La densitat de població era de 251 habitants per km².
Dels 97 habitatges en un 23,7% hi vivien nens de menys de 18 anys, en un 57,7% hi vivien parelles casades, en un 11,3% dones solteres, i en un 28,9% no eren unitats familiars. En el 23,7% dels habitatges hi vivien persones soles el 12,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 2,83.
Per edats la població es repartia de la següent manera: un 21,8% tenia menys de 18 anys, un 6,8% entre 18 i 24, un 22,6% entre 25 i 44, un 33,3% de 45 a 60 i un 15,4% 65 anys o més.
L'edat mediana era de 44 anys. Per cada 100 dones de 18 o més anys hi havia 88,7 homes.
La renda mediana per habitatge era de 23.125 $ i la renda mediana per família de 28.500 $. Els homes tenien una renda mediana de 27.083 $ mentre que les dones 24.107 $. La renda per capita de la població era d'11.260 $. Entorn del 31,9% de les famílies i el 33,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Foyil». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Foyil». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Feride Çetin

Feride Çetin (Istanbul, 5 de novembre de 1980) és una actriu de teatre, televisió i cinema turca. Va rebre el premi a la millor actriu en el 13. Festival de Cinema Altın Koza (Boll d'or) l'any 2006, por el seu rol de Behiye, una de les dues noies protagonistes de la pelli·cula İki Genç Kız (Dues Noies), en la seva primera actuació de cine. Des del 2019 està casada amb el crític de cinema turc Murat Özer.

## Referències

* ↑ https://www.evrensel.net/haber/22949/bu-ulke-tecavuz-izlemeyi-seviyor
* ↑ http://www.beyazperde.com/dosyalar/sinema/dosya-3984/ Arxivat 2013-06-23 a Wayback Machine.
* ↑ https://www.hurriyet.com.tr/kelebek/magazin/feride-cetin-ile-murat-ozer-evlendi-41352130
# Eaton Estates

Eaton Estates és una concentració de població designada pel cens dels Estats Units a l'estat d'Ohio. Segons el cens del 2000 tenia 1.409 habitants.

## Demografia

Segons el cens del 2000, Eaton Estates tenia 1.409 habitants, 458 habitatges, i 382 famílies. La densitat de població era de 618,2 habitants per km².
Dels 458 habitatges en un 40,8% hi vivien nens de menys de 18 anys, en un 60,5% hi vivien parelles casades, en un 13,1% dones solteres, i en un 16,4% no eren unitats familiars. En el 14% dels habitatges hi vivien persones soles el 5,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,08 i el nombre mitjà de persones que vivien en cada família era de 3,35.
Per edats la població es repartia de la següent manera: un 30,7% tenia menys de 18 anys, un 7,2% entre 18 i 24, un 32,4% entre 25 i 44, un 20% de 45 a 60 i un 9,7% 65 anys o més.
L'edat mediana era de 33 anys. Per cada 100 dones de 18 o més anys hi havia 100,2 homes.
La renda mediana per habitatge era de 48.804 $ i la renda mediana per família de 51.027 $. Els homes tenien una renda mediana de 31.768 $ mentre que les dones 19.861 $. La renda per capita de la població era de 16.041 $. Aproximadament el 5,9% de les famílies i el 7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Eaton Estates». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Eaton Estates». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Riu Vernissa

El riu Vernissa, antigament nomenat de Nassiu o de Balançat, és l'afluent més important del Serpis, al qual s'uneix a dos quilòmetres de Gandia.
Recorre 29 km entre les comarques de la Vall d'Albaida i la Safor i arreplega les aigües d'una conca de 140 km² situada entre el vessant sud del massís del Mondúber i el vessant nord de la serra de la Cuta. Aquest territori inclou, al seu torn, les petites conques dels barrancs de Marxuquera, Navesa (Ador) i Vinuesa o d'Alfauir.

## Poblacions que travessa

Naix al vessant meridional de la serra de Buixcarró, dins el terme municipal de Quatretonda (Vall d'Albaida), i a continuació passa per Pinet (on s'anomena també riu de Pinet). Posteriorment passa per Llutxent i Benicolet. Ja dins de la Safor passa per Llocnou de Sant Jeroni i Almiserà, per Ròtova i prop del monestir de Sant Jeroni de Cotalba i Alfauir. Continua pel terme de Palma de Gandia i per Beniarjó i el Real de Gandia, on s'uneix al riu Serpis en el paratge de l'Illeta, i desemboca al riu Serpis. Té un règim fluvial de tipus mediterrani.
Des del seu mateix naixement, han abundat les parades que han alimentat petites hortes, com les de Llocnou, Almiserà, Alfauir, Ròtova i d'altres associades als molins hidràulics.
Abans de l'obertura dels actuals pous artesians, duia un cabal d'estiu de 0,315 m3, el qual es desviava en l'assut del seu nom, en terme de Palma. Allí naix la séquia també anomenada de Vernissa, de la qual ha regat tradicionalment la zona septentrional de l'Horta de Gandia. Al llarg del riu hi trobem alguns molins hidràulics com el Molí de la Cova de Ròtova.
Al seu pas per la Safor, dona nom a la subcomarca la Vall del Vernissa formada per set municipis: Palma de Gandia, Ador, Alfauir, Almiserà, Castellonet de la Conquesta, Llocnou de Sant Jeroni i Ròtova, situats al voltant del riu.

## Referències

* 1 2 «riu de Vernissa | enciclopedia.cat». [Consulta: 10 maig 2024].
* ↑ «Vall de Vernissa», 14-09-2008. [Consulta: 1r maig 2024].

## Bibliografia

* Vicente Fontavella González. La Huerta de Gandía. Saragossa: Instituto Juan Sebastián Elcano, 1952.
* Abel Soler i Rafa Jordà. Ròtova: geografia, història, patrimoni. Ròtova, Ajuntament, 2005. ISBN 978-84-606-4150-6.
* Rafael Delgado Artés i Fernando Sendra Bañuls. Els barrancs de la Safor. Gandia: CEIC Alfons el Vell, 2007. ISBN 978-84-96839-02-1.
# Sam Balter

Sam Balter (Detroit, 15 d'octubre de 1909 - Los Angeles, 8 d'agost de 1998) fou un jugador de bàsquet estatunidenc que va competir durant la dècada de 1930. També va ser un reconegut periodista esportiu.
Nascut a Detroit, Michigan, va estudiar al Lincoln High School i al Roosevelt High School, ambdós a Los Angeles. Va anar a la Universitat de Califòrnia a Los Angeles, on va jugar a bàsquet i fou capità del seu equip el 1929 i escollit All-American de la NCAA. Una vegada acabats els estudis continuà jugant en un equip amateur patrocinat per Universal Pictures.
El 1936 va prendre part en els Jocs Olímpics de Berlín, on guanyà la medalla d'or en la competició de bàsquet. Va ser un dels esportistes jueus que van guanyar medalles en aquests Jocs organitzats per l'Alemanya nazi.
Posteriorment va destacar com a periodista esportiu a la ràdio KLAC de Los Angeles entre 1946 i 1962, i començant la seva carrera televisiva en una emissora local el 1950. Era conegut com la "veu del futbol i el bàsquet de l'UCLA" i també va escriure al Los Angeles Herald-Express.
És membre de l'Amateur Athletic Union Hall of Fame, l'International Jewish Sports Hall of Fame, el Southern California Broadcasters Hall of Fame, el Southern California Jewish Sports Hall of Fame i l'UCLA Athletics Hall of Fame.

## Referències

* 1 2 3 «Olympedia – Sam Balter». [Consulta: 9 setembre 2024].
* ↑ Kahn, Barbara Balter. Sam Balter: His Life and Times. iUniverse, February 18, 2010. ISBN 9781450204583.
* 1 2 «Sam Balter». www.jewishsports.net.
* ↑ «The Nazi Olympics (Berlin 1936)—Jewish Athletes; Olympic Medalists». United States Holocaust Memorial Museum. [Consulta: 16 juliol 2015].
* ↑ «UCLA Hall of Famer Sam Balter Dead at 88». Los Angeles Times, 10-08-1998.
* ↑ Los Angeles Radio People, Where are They Now? – B. Retrieved March 30, 2016.
* ↑ «Southern California Jewish Sports Hall of Fame Home».
# Tir als Jocs Olímpics d'estiu de 2016 - Pistola de tir ràpid 25 metres masculina

La competició de Pistola de tir ràpid 25 metres masculina als Jocs Olímpics d'Estiu de 2016 es va celebrar del 12 al 13 d'agost al Centre Nacional de Tir.

## Resultat
### Final

| Pos. | Atleta | 1 | 2 | 3 | 4 | Int | 5 | Int | 6 | Int | 7 | Int | 8 | Total | Notes |
| 1 | Christian Reitz Alemanya | 5 | 4 | 4 | 4 | 17 | 4 | 21 | 4 | 25 | 4 | 29 | 5 | 34 | =RO |
| 2 | Jean Quiquampoix França | 2 | 4 | 5 | 3 | 14 | 5 | 19 | 5 | 24 | 3 | 27 | 3 | 30 | |
| 3 | Li Yuehong R.P. de la Xina | 3 | 5 | 4 | 4 | 16 | 4 | 20 | 2 | 22 | 5 | 27 | N/D | N/D | |
| 4 | Zhang Fusheng R.P. de la Xina | 5 | 4 | 5 | 4 | 18 | 2 | 20 | 1 | 21 | N/D | N/D | N/D | N/D | |
| 5 | Leuris Pupo Cuba | 5 | 3 | 3 | 4 | 15 | 3 | 18 | N/D | N/D | N/D | N/D | N/D | N/D | |
| 6 | Riccardo Mazzetti Itàlia | 2 | 2 | 4 | 2 | 10 | N/D | N/D | N/D | N/D | N/D | N/D | N/D | N/D | |
# Londres-Centre

Londres-Centre (Inner London en anglès) és el nom pel grup de districtes de Londres que forma la part interior del Gran Londres i estan envoltats per Londres-Perifèria. L'àrea va ser oficialment definida per primera vegada en 1965 i per a fins com ara les estadístiques, la definició ha canviat amb el temps. Londres-Centre és oficialment la zona més rica a Europa amb el carrer més car d'Europa, la renda per capita és de gairebé 80.000 dòlars, mentre que la del Regne Unit és aproximadament de 46.000 dòlars. Moltes de les persones més riques del món viuen a l'oest i al nord de Londres, però hi ha una pobresa generalitzada també en aquestes àrees, així com l'East End i àrees al sud del riu.

## Llei de 1963 del Govern de Londres

Els districtes interiors de Londres foren definits per la Llei de 1963 del Govern de Londres, i la definició es fa servir per a fins com ara el sistema de finances públiques locals.

## Referències

* ↑ Saint, A., Politics and the people of London: the London County Council (1889-1965), (1989)
* ↑ Newham London Borough Council Arxivat 2007-06-30 a Wayback Machine. - Positively Inner London
* ↑ Office of Public Sector Information - London Government Act 1963 (c.33) (as amended)
* ↑ «Local authority lower tier boundaries - Greater London». Arxivat de l'original el 2006-08-28. [Consulta: 18 maig 2010].
# La Fille du garde-barrière

La Fille du garde-barrière és una pel·lícula de comèdia francesa de 1975 dirigida per Jérôme Savary i protagonitzada per Mona Heftre, Michel Dussarat i Annick Berger.

## Sinopsi

Mona és una noia de poble, filla d'un humil porter, que un día és violada a la via del tren per un vagabund. Aleshores marxa a la ciutat, on coneix el jove Dudu, però és segrestada per la senyora Julien, que la prostitueix. Dudu intenta rescatar-la i acaba com a assessor del xeic Abdulah de Bagdad, qui a la seva mort li entrega el seu títol. Mentrestant, Mona queda embarassada i està casada amb el cirurgià Bornard, que converteix el bordell en una clínica. Dudu s'infiltra en un ball de màscares organitzat per Bornard, rescata Mona i fuig amb ella a Bagdad per casar-se.

## Repartiment principal

* Mona Heftre com a Mona
* Michel Dussarat com a Dudu
* Annick Berger com a Madame Julien
* Jean-Paul Farré com a l'alcalde
* Valérie Kling com a Gertrude, esposa de l'alcalde
* Jean-Paul Muel com el xeic Abdullah
* Roland Topor com a Le pochard
* Jérôme Savary com el guardabarrera
* Maritin com a xofer
* Guy Gallardo com a Bernard
* Gérard Boucaron com a l'eunuc
* Pablo Vigil com a el visir
* Jean Abeillé com a el president de la República

## Referències

* ↑ Rège p.388
* ↑ La Fille du garde-barrière a unifrance.org

## Bibliografia

* Rège, Philippe. Encyclopedia of French Film Directors, Volume 1. Scarecrow Press, 2009.
* Noureddine Ghali, Cinéma 75, numéro 203, novembre 1975, p. 136
* Gaston Haustrate, Cinéma 75, numéro 203, novembre 1975, p. 137
* Daniel Sauvaget, La Saison cinématographique 76, octobre 1976, p. 125
# Zygmunt Pawlas

Zygmunt Pawlas (Jasienica, 28 d'octubre de 1930 - Katowice, 20 de juny de 2001) va ser un tirador d'esgrima polonès que va competir durant la dècada de 1950.
El 1952 va prendre part en els Jocs Olímpics d'Estiu de Hèlsinki, on fou cinquè en la prova de sabre per equips del programa d'esgrima. Quatre anys més tard, als Jocs de Melbourne, va guanyar la medalla de plata en la mateixa prova.
En el seu palmarès també destaquen quatre medalles al Campionat del món d'esgrima, una de plata i tres de bronze, entre les edicions de 1953 i 1958.

## Referències

* 1 2 «Olympedia – Zygmunt Pawlas». [Consulta: 1r setembre 2023].
* 1 2 «Zygmunt Pawlas – Polski Komitet Olimpijski» (en polonès). [Consulta: 1r setembre 2023].
# Notàrctids

Els notàrctids (Notharctidae) són una família extinta de primats primitius.

## Classificació

* Família Notharctidae
** Subfamília Cercamoniinae
*** Gènere Anchomomys
*** Gènere Agerinia
*** Gènere Barnesia
*** Gènere Buxella
*** Gènere Djebelemur
*** Gènere Donrussellia
*** Gènere Europolemur
*** Gènere Mahgarita
*** Gènere Mazateronodon
*** Gènere Nievesia
*** Gènere Panobius
*** Gènere Periconodon
*** Gènere Pronycticebus
** Subfamília Notharctinae
*** Gènere Cantius
*** Gènere Copelemur
*** Gènere Hesperolemur
*** Gènere Notharctus
*** Gènere Pelycodus
*** Gènere Smilodectes